JQuery

jQuery je ľahká cross-browser JavaScript knižnica, ktorá kladie dôraz na interakciu medzi JavaScriptom a HTML. Vydal ju v januári 2006 v BarCamp NYC vývojár John Resig. Je používaná na viac ako 34% z 1 000 000 najnavštevovanejších webstránok, jQuery je aktuálne najpoužívanejšia knižnica.

jQuery je slobodný a otvorený software pod MIT licenciou. jQuery syntax je navrhnutá pre jednoduchšiu navigáciu dokumentu, výber DOM elementov, vytváranie animácií, spracovanie udalostí, a vývoj Ajax aplikácií. jQuery tiež poskytuje možnosti pre vývojárov na vytváranie pluginov postavených na tejto JavaScript knižnici.

Microsoft a Nokia oznámili, že budú na svojich platformách dodávať jQuery, Microsoft pre začiatok implementuje do Visual Studia pre použitie v ich ASP.NET AJAX frameworku a ASP.NET MVC Frameworku, zatiaľ čo Nokia jQuery integruje do jej webovej run-time platformy.

 Funkcie 
jQuery obsahuje nasledovné funkcie:
 Výber DOM elementov pomocou open source cross-browser selectorového enginu Sizzle, odnož jQuery projektu
 Prechádzanie a modifikácia DOM (vrátane podpory pre CSS 1-3)
 Udalosti
 CSS manipulácia
 Efekty a animácie
 Ajax
 Rozšíriteľnosť pomocou pluginov
 Utility – napríklad verzia prehliadača a each funkcia.

 Vloženie knižnice 
jQuery knižnica zvyčajne existuje ako jeden JavaScript súbor, obsahujúci všetky funkcie pre DOM, udalosti, efekty, a Ajax. Do webovej stránky môže byť vložená pomocou odkazu na lokálnu kópiu, alebo na jednu z mnohých kópií dostupných na verejných serveroch. jQuery je poskytovaná sieťou (CDN) ktorú sponzoruje Media Temple (predtym Amazon). Tiež ju hostuje Google a Microsoft.

<script type="text/javascript" src="jquery.js"></script>

Najobľúbenejší a základný spôsob zavedenia jQuery funkcie je použiť .ready() funkciu.
$(document).ready(function() {
   // kod
});

alebo skratený zápis
$(function() {
   // kod
});

 Štýly použitia 
jQuery ma dva štýly použitia:
 pomocou $ alebo jQuery funkcie, ktorá je vstavaná metóda jQuery objektu. Tieto funkcie, často nazývané príkazy, sú reťazovité; každá z nich vráti jQuery objekt.
 pomocou $.-prefix funkcií. Ide o utility funkcie, ktoré samo sebou nefungujú na jQuery objekte.

Typický prístup a manipulácia s viacerými uzlami v DOM začína s $ funkciou, ktorá je volaná reťazcom CSS selektora, čo má za následok jQuery objekt odkazovaný žiadnym alebo viacerými elementami v HTML stránke. Tento zvolený uzol môže byť manipulovaný volaním metód na jQuery objekte, alebo na samotných uzloch. Napríklad:

$("div.test").add("p.citat").addClass("modry").slideDown("slow");

Tento riadok nájde všetky div tagy s class atribútom test a všetky p tagy s CSS class atribútom citat, pridá class atribút modry každému zvolenému elementu a pridá animáciu slideDown. $ a add funkcie ovplyvňujú zvolené elementy, zatiaľ čo addClass a slideDown ovplyvňujú samotné uzly.

Prefix metódy s $. sú konvenčnými metódami alebo ovplyvňujú globálne vlastnosti a správanie.

Je možné vykonávať dotazy nezávislé od prehliadača, takzvané Ajax dotazy, pomocou $.ajax a s ním súvisiace metódy pre načítanie a manipuláciu s dátami.

$.ajax({
  type: "POST",
  url: "priklad.php",
  data: "meno=Jan&vek=25",
  success: function(msg){
    alert( "Data Saved: " + msg );
  }
});
Tento príklad pošle dáta meno=Jaro , vek=52 a bydlisko=pivnica do priklad.php na server. Keď sa požiadavka skonči úspešne, success funkcia vyvolá užívateľovi alert.

 História vydaní 
 Číslo verzie Dátum vydania Posledná aktualizácia Poznámky 1.0   Prvá stabilná verzia 1.1   1.2   1.3   Sizzle Selector Engine pridaný do jadra 1.4    1.5    1.6   Významné zlepšenie výkonu attr() a val() funkcií 1.7   Nové udalosti: .on() a .off(), zatiaľ čo staré API udalosti sú naďalej podporované. 1.8   Prepísaný Sizzle Selector Engine, zlepšenie animácií a $(html, props) flexibility. 1.9  1.9.1 () Odstránenie zastaraného rozhrania a vyčistenie kódu 1.10  1.10.1 () Oprava chýb a nahlásených rozdielov z 1.9 a 2.0 beta 2.0  2.0.3 () Odstránenie IE6-8 podpory pre zlepšenie výkonu a zmenšenie veľkosti súboru 2.1  2.1.4 ()  2.2  2.2.4 ()  3.0  3.0.0 ()  3.1  3.1.1 ()  3.2 3.2.1 ()  3.3  3.3.1 ()  3.4  3.4.1 ()  3.5  3.5.1 () 

 Poznámky 

 Ďalšie čítanie 





 Externé odkazy 
 Oficiálna stránka 
 Slovenská jQuery stránka 
 jQuery UI 
 Rýchla referenčná API príručka 

 Zdroj 

Kategória:JavaScript knižnice
Kategória:Softvér pod licenciou MIT
Kategória:Softvér z 2006